<classify> MCHEZAJI wa Azam FC, Mudathir Yahya amesema uimara wa safu ya ulinzi ndani ya kikosi hicho ni sababu iliyochangia timu hiyo kuibuka na ushindi kwenye uwanja wao wa Chamazi Complex kwa mabao 2-1 dhidi ya Biashara United ya Musoma mkoani Mara.Ushindi huo umeisaidia timu hiyo kufikisha pointi 47 na kupunguza pengo kati yao na vinara wa Ligi Kuu Tanzania Bara Yanga SC, wanaoongoza kwa pointi 53 hadi sasa.Katika mchezo huo, Biashara walikuwa wa kwanza kufumania nyavu za wenyeji kupitia kwa mchezaji wao Daniel Manyenye.Mabao ya kikosi cha Azam yaliwekwa kimiani na nyota wa Salum Abubakar Sure Boy na Ramadhan Singano yalitosha kabisa kukifanya kikosi hicho kuchomoza na pointi tatu muhimu na kuwafurumusha Biashara.Akizungumza baada ya kukamilika kwa mtanange huo uliokuwa wavuta nikuvute kwa wawili hao , Yahya alisema timu hiyo ina safu nzuri ya ulinzi,mpira ukipanda na wao wanapanda kuongeza mashambulizi hivyo ilikisaidia kikosi hicho kuibuka na ushindi kwenye mchezo huo.Kusema kweli Azam ina safu nzuri na wachezaji wote wanapanda kuongeza nguvu kwenye kushambulia, lakini tupokwenda mapumziko Mwalimu Hans Van Pluijm alitusisitiza mabeki waendelee kupanda ili kusaidia mashambulizi ni sababu iliyotufanya kupata ushindi kwenye mchezo wa leo,alisema Yahaya.Safu ya ulinzi ya kikosi hicho kwenye mchezo huo kiliundwa na Agrey Moris ,Yakubu Mohammed ,Bruce Kangwa na Nickolas Wadada.Alisema mchezo huo ulikuwa na upinzani mkali hasa kwa wapinzani wao kutangulia kufunga bao la mapema kipindi cha kwanza iliwachanganya kwa kiasi kikubwa lakini walipoingia kipindi cha pili katika mchezo huo walicheza kwa tahadhari kubwa huku wakiwa na mipango ya kufunga mabao mengi.Katika mchezo huo wa Ligi Kuu Tanzania Bara, Biashara wanapaswa kujilamu wenyewe kwa kushindwa kutumia nafasi walizozipatab hasa kipindi cha kwanza kuweza kujipatia mabao zaidi ya moja walilopata kwenye mchezo huo na kuwachanya mwenyeji wao.Kwa matokeo katika mchezo huo, Azam wanaendelea kushika nafasi ya pili kwenye msimamo wakiwa napointi 47 baada ya kucheza michezo 20 huku Biashara wakishika nafasi 18 wakiwa na pointi 20 baada ya kucheza michezo 23.  <topic>: MICHEZO 